William Cavendish (Devonshiren 2. jaarli)

William Cavendish (n. 1591–1628) oli brittiläinen aatelismies ja Devonshiren 2. jaarli. Hän oli samannimisen ensimmäisen jaarlin pojista toiseksi vanhin. Filosofi Thomas Hobbes opetti nuorta Williamia vuosien ajan, ensin kotiopettajana perheen kartanossa Chatsworthissa, ja sitten tämän matkaseuralaisena Ranskassa ja Italiassa. Cavendish lyötiin ritariksi vuonna 1609, hän kuului hovin seurapiireihin ja hänestä tuli kuningas Jaakko  I:n henkilökohtainen ystävä. Hän oli Derbyn kansanedustaja 1621–1625. Vuonna 1626 hän sai isänsä kuoltua paikan ylähuoneessa.

Lähteet 

Brittiläiset poliitikot
Brittiläiset aateliset
Jaarlit
Vuonna 1591 syntyneet
Vuonna 1628 kuolleet